
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(1) 

Σύσταση επιτροπής Κοινωνικού Ελέγχου της Δημόσιας Διοικήσεως για 
το Υπουργείο Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 660/1977 «Περί Υπουργείου Εθνικής Αμύ- 
νης και των Οργάνων της Ανωτάτης Διοικήσεως και Ελέγχου των Ενό¬ 
πλων Δυνάμεων» ΦΕΚ 218/10.10.8.1977 (Τεύχος Α'). 

β. Τις διατάξεις του άρθρου 9 του Ν. 1943/1991 «Εκσυχρονισμάς 
της Οργάνωσης και Λειτουργίας της Δημόσιας Διοίκησης, αναβάθμιση 
του Προσωπικού της και άλλες συναφείς διατάξεις» ΦΕΚ 50/11.4.91 
(Τεύχος Α'), αποφασίζουμε: 

1. Η παράγραφος 3β της Φ 000/106/ 100162β/Σ 7518/ 
2.12.91 Αποφάσεως ΥΕΘΑ/ΓΕΕΘΑ/ΔΠΡΣ & ΔΜ/ΠΠΡ, που δημο- 
σιεύθηκε στο υπ’ αριθ. ΦΕΚ 1016/13.12.91 (Τεύχος Β'), αντικαθί¬ 
σταται ως εξής: ■ 

«β. Τον Β' Υ/ΓΕΕΘΑ Αντιπτέραρχο Βασίλειο Κατσιαντώνη, ως Γε¬ 
νικό Διευθυντή Διοικητικής Υποστηρίξεως του Υπουργείου». 

Η απόφαση αυτή θα δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-- 

Αριθ. 65958 , . (2) 

Οριρμός γεωγραφικών ενοτήτων της Νήσου Κω του Ν. Δωδεκανή- 
/ σου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΠΕΡΙΒΑΛΛΟΝΤΟΣ* ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 196 του Π. Δ/τος 323/89 (Δ.Κ.Κ.). 

2. Την απόφαση 2 της συνεδρίασης της 19ης Φεβρουάριου 1992 του 
Νομαρχιακού Συμβουλίου Δωδεκανήσου με την οποία προσδιορίζονται 
οι γεωγραφικές ενότητες της νήσου Κω με βάση τις γεωοικονομικές, 
κοινωνικές και συγκοινωνιακές συνθήκες της νήσου αυτής. 

3. Την αριθ. Υ.1687/92 κοινή απόφαση του Πρωθυπουργού και του 
Υπουργού Εθνικής Οικονομίας, για τη μεταβίβαση αρμοδιοτήτων, 
αποφασίζουμε: 

Ως γεωγραφικές ενότητες του άρθρου 196 του Π. Δ. 323/89 (ΔΚΚ) 
της νήσου Κω, του Νομού Δωδεκανήσου, ορίζονται οι εξής, κάθε μία 
από τις οποίες περιλαμβάνει τους ακόλουθους Δήμους και Κοινότητες: 

Ενότητα 1η: Δήμος Κω. 

Ενότητα 2η: Κοινότητες Κεφάλου,.Αντιμάχειας, Ασφενδιού, Καρδά- 
μαινας και Πυλίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

Ν. ΚΛΕΙΤΟΣ Α. ΤΣΙΠΛΑΚΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 
-♦- 

Αριθ. 65959 (3) 

Τροποποίηση της 2183/28.3.89 κοινής απόφασης των Υπουργών 

Εσωτερικών, Εθνικής Οικονομίας και Περιβάλλοντος, Χωροταξίας 

για τον χωρισμό των γεωγραφικών ενοτήτων του Νομού Λακωνίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΠΕΡΙΒΑΛΛΟΝΤΟΣ , ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 196 του Π. Δ/τος 323/89 (Δ.Κ.Κ.). 

2. Τις 62376/87 - 35736/88 κοινή απόφασή μας, με την οποία 
καθορίσθηκαν οι γεωγραφικές ενότητες του Νομού Λακωνίας (ΦΕΚ 
508/20.7.88/Β) όπως τροποποιήθηκαν με την 2183/28.3.89 (ΦΕΚ 
248/13/89) όμοια. 

3. Την 9/1992 απόφαση του Νομαρχιακού Συμβουλίου Λακωνίας, 
περί εντάξεως της Κοινότητας Αμυκλών από την 4η στην 2η γεωγρα¬ 
φική ενότητα του Ν. Λακωνίας, όπως αρχικά είχε ενταχθεί. 

4. Την αριθ. ΐ. 1687/92 κοινή απόφαση του Πρωθυπουργού και του 
Υπουργού Εθνικής Οικονομίας, για τη μεταβίβαση αρμοδιοτήτων, 
αποφασίζουμε: 

Τροποποιούμε την 2183/28.3.89 (ΦΕΚ 248/11.4.89) κοινή από¬ 
φασή μας, σχετικά με τον χωρισμό των γεωγραφικών ενοτήτων και 
εντάσουμε την κοινότητα Αμυκλών από την 4η στην 2η γεωγραφική 
ενότητα, η οποία διαμορφώνεται ως εξής: 

Ενότητα 2η: Δήμο Σπαρτιατών και τις Κοινότητες Αγίας Ειρήνης, 
Αγίου Ιωάννου, Αμυκλών, Αναβρυτής, Αφισσού, Καλυβιών Σοχάς, Κε- 
φαλά, Κλαδά, Λογγάστρας, Μαγούλας, Μυστρά, Παρορείου, Πλατά- 
νας. Σκούρας, Σουστιάνων και Τρύπης. 

Κατά τα λοιπά ισχύουν οι 62376/87-35736/88 και 56774/90/ 
31.7.91 (ΦΕΚ 662/13/7.8.91) αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Απριλίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Ν. ΚΛΕΙΤΟΣ Α. ΤΣΙΠΛΑΚΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 
-♦- 

Αριθ. 14394/Β 636 (4) 

Έγκριση και προκήρυξη διενέργειας ειδικής δειγματοληπτικής έρευνας 
Συνεχούς Επαγγελματικής Κατάρτισης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ», 224/86 «περί συστάσεως 
Γ.Γ. ΕΣΥΕ», και 532/91 «περί Οργανισμού Γενικής Γραμματείας 
ΕΣΥΕ». 

β. του Ν. 992/79 «περί οργανώσεως των Διοικητικών Υπηρεσιών 
δια την εφαρμογήν της Συνθήκης Προσχωρήσεως της Ελλάδος εις τας 
Ευρωπαϊκάς Κοινότητας και ρυθμίσεως συναφών θεσμικών και οργανι¬ 
κών θεμάτων», 

γ. του Ν. 1558/85 «περί κυβερνήσεως και Κυβερνητικών Οργά¬ 
νων». 

2. Την απόφαση Υ 1687/17.2.92 «περί καθορισμού αρμοδιοτήτων 
των Υφυπουργών Εθνικής Οικονομίας». 

3. Την απόφαση Υ 1660/1007556/116/23.1.92 «περί αναθέ- 
σεως αρμοδιοτήτων του Υπουργού Οικονομικών στον Υφυπουργό Οικο¬ 
νομικών». 


4. Το γεγονός ότι η έρευνα χρηματοδοτείται από την ΕΟΚ. 

5. Τη σχετική εισήγηση Γ’ 872/6.3.92 τουΤμήματος Απασχόλη¬ 
σης και Ανεργίας της Δ/νσης Απογραφών της Γ.Γ. ΕΣΥΕ, αποφασί¬ 
ζουμε: 

1. Εγκρίνουμε και προκηρύσσουμε τη διενέργεια από το Τμήμα Απα¬ 
σχόλησης και Ανεργίας της Δ/νσης Απογραφών κατά το 1992 της ειδι¬ 
κής δοκιμαστικής δειγματοληπτικής έρευνας «Συνεχούς Επαγγελματι¬ 
κής Κατάρτισης» στους κλάδους της μεταποίησης και των Υπηρεσιών 
και από το 1993 και εφεξής της τακτικής ετήσιας έρευνας Συνεχούς 
Επαγγελματικής Κατάρτισης». 

2. Η έρευνα αυτή αποσκοπεί στη συγκέντρωση, στατιστικών στοι¬ 
χείων επί της επιμόρφωσης και μετεκπαίδευσης των εργαζομένων 
στους ανωτέρω κλάδους για όλη τη χώρα και γίνεται στα πλαίσια Κοι¬ 
νοτικού Προγράμματος. 

3. Η ειδική δοκιμαστική δειγματοληπτική έρευνα θα διεξαχθεί σε 
τρία στάδια, συγκεκριμένα: 

α) Κατά το μήνα Μάρτιο 1992 πρώτη προ-δοκιμαστική έρευνα 

β) Κατά το μήνα Ιούνιο 1992 δεύτερη προ-δοκιμαστική έρευνα, και 

γ) Κατά το μήνα Σεπτέμβριο 1992 η κυρίως δοκιμαστική έρευνα. 

4. Τα όργανα που θα χρησιμοποιηθούν για τη διενέργεια της έρευνας 
θα είναι υπάλληλοι της Γ.Γ. ΕΣΥΕ, οι οποίοι θα εργασθούν εντός και 
εκτός του κανονικού ωραρίου εργασίας καθώς και ιδιώτες - συνεργάτες, 
οι οποίοι θα αμείβονται με το δελτίο, εφόσον οι ανάγκες της έρευνας δεν 
μπορούν να καλυφθούν από τους υπαλλήλους της Γ.Γ. ΕΣΥΕ. 

5. Οι δαπάνες της έρευνας θα βαρύνουν τον προϋπολογισμό της Γ.Γ. 
ΕΣΥΕ (φορέας 13-150 Κ.Α.Ε. 5354) του εκάστοτε έτους. 

6. Με αποφάσεις του Γεν. Γραμματέα ΕΣΥΕ θα καθοριστούν οι δια¬ 
δικαστικές και οργανωτικές λεπτομέρειες της έρευνας (έγκριση προτύ¬ 
πων, επιλογή του κατάλληλου προσωπικού χρονική κατανομή των ερ¬ 
γασιών κ.λπ.). 

7. Ο καθορισμός της αμοιβής εκείνων που θα ασχολούνται στην εν 
λόγω έρευνα θα γίνει με νεώτερη απόφασή μας. 

8. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Κ. ΔΟΥΣΗΣ Κ. ΓΙΑΤΡΑΚΟΣ 

-♦- 

Αριθ. 2054263/4138/0022 (5) 

«Αύξηση εξόδων κηδείας των δημοσίων υπαλλήλων, στρατιωτικών 

κ.λ.π.». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ,ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 116 του Π.Δ. 611/77 «περί εξόδων κηδείας των εν 
ενεργεία δημοσίων υπαλλήλων και των μελών των οικογενειών τους». 

β. Του άρθρου 32 του Ν. 4464/65 εδαφ. 1 και 2 δια του οποίου κα¬ 
θορίζεται ανώτατο όριο εξόδων κηδείας των δημοσίων υπαλλήλων και 
συνταξιούχων και παρέχεται εξουσιοδότηση για την αύξηση τούτου με 
κοινή απόφαση των Υπουργών Οικονομικών και Υγείας Πρόνοιας. 

2. Την με αριθ. 315434/3.12.1955 κοινή απόφαση «περί εξόδων 
κηδείας των συνταξιούχων του δημοσίου». 

3. Το με αριθ. 23585/1033/10.6.1992 έγγραφο του Υπουργείου 
Εθνικής Οικονομίας - Δ/νση Τιμών Εισοδημάτων Απασχ. και Κοιν. 
Πολ/κής. 

4. Την αριθ. Υ.1660/1007556/116/23.1.92 κοινή απόφαση του 
Πρωθυπουργού και του Υπουργού Οικονομικών, για τη μεταβίβαση 
αρμοδιοτήτων, αποφασίζουμε: 

Αυξάνουμε το ανώτατο όριο των εξόδων κηδείας που χορηγούνται 
στους δημοσίους υπαλλήλους, στρατιωτικούς κ.λπ.,. όταν πεθαίνουν 
από 100.000 σε 150.000. 

Η ισχύς της απόφασης αυτής αρχίζει από την ημερομηνία δημοσιεύ- 
σεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ/ΝΟΣ ΓΙΑΤΡΑΚΟΣ Γ. ΣΟΥΡΛΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2053180/4132/0022 (6) 

Αποζημίωση Προέδρου, μελών και γραμματέων της Επιτροπής για τη 

μελέτη και εφαρμογή του θεσμού των Αμοιβαίων Κεφαλαίων στους 

Φορείς Κοινωνικής Ασφάλισης. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

. Έχοντας υπόψη: 

1. Τις διατάξεις του άρθρου 8 του Ν. 2042/92 (ΦΕΚ 75/τ. Α/92). 

2. Την αριθμ. Φ1/2/4156/27.11.91 κοινή απόφαση των Υπουρ¬ 
γών Εθνικής Οικονομίας και Οικονομικών και του Υφυπουργού Υγείας, 
Πρόνοιας και Κοινωνικών Ασφαλίσεων. 

3. Την απόφαση Πρωθυπουργού και Υπουργού Οικονομικών αριθμ. 
Υ.1660/1007556/116/0006Α/23.1.92 «Ανάθεσή αρμοδιοτήτων 
Υπουργού Οικονομικών στον Υφυπουργό Οικονομικών» (ΦΕΚ 31/Β/ 
24.1.92). 

4. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αριθμ. Υ.1540/ΐ8.9.9ί «Ανάθεση 
αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων» (ΦΕΚ 754/Β/19.9|.91), αποφασίζουμε: 

Στον Πρόεδρο, τα μέλη και τους γραμματείς της Επιτροπής που συ¬ 
γκροτήθηκε με την αριθμ. Φ1/2/4156/27.11.91 κοινή απόφαση των 
Υπουργών Εθνικής Οικονομίας και Οικονομικών και του Υφυπουργού 
Υγείας, Πρόνοιας και Κοινωνικών Ασφαλίσεων για τη μελέτη και εφαρ¬ 
μογή του θεσμού των Αμοιβαίων Κεφαλαίων στους Φορείς Κοινωνικής 
Ασφάλισης καταβάλλεται αποζημίωση κατά συνεδρίαση εκ δρχ. δέκα 
χιλιάδων (10.000) και μέχρι έξι (6) συνεδριάσεις το μήνα. 

Η δαπάνη αυτή θα βαρύνει τις πιστώσεις του λογαριασμού Βελτίω¬ 
σης Κοινωνικής Ασφάλισης (Λ.Β.Κ.Α.) ο οποίος λειτουργεί στη Γενική 
Γραμματεία Κοινωνικών Ασφαλίσεων και υπάρχει σχετική πίστωση. 

Η ισχύς της απόφασης αυτής αρχίζει από 27.11.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουλίου 1992 

οι ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ/ΝΟΣ ΓΙΑΤΡΑΚΟΣ ΔΗΜ. ΣΙΟΥΦΑΣ 

:-♦- 

Αριθ. 81839/9820 Π.Ε (7) 

Παραχώρηση εκτάσεως και άδεια λειτουργίας παιδικής εξοχής (κατα- 
σκηνώσεως) προς τον Δήμο Αρναίας. 

ΟΙ ΥΠΟΥΡΓΟΙ 

ΓΕΩΡΓΙΑΣ & ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 Κυβέρνηση και Κυβερνητικά Όρ¬ 
γανα ΦΕΚ 137/Α/85. 

2. Τις διατάξεις του άρθρου 9 Ν. 1878/90 (ΦΕΚ 33/Α/90) «Τρο¬ 
ποποίηση των διατάξεων τοπικής αυτοδιοίκησης Ν. 1622/86 και άλ¬ 
λες διατάξεις». 

3. την με αριθ. πρωτ. 1433/9.9.91 αίτηση του Δήμου Α.ρναίας και 
την 522/24.4.91 αίτηση του ίδιου προς Δασ. Αρναίας. 

4. Την 46861/2.6.91 εισήγηση προς το Νομαρχιακό Συμβούλιο 
της Δ/νσεως Δασών Ν. Χαλκιδικής. 

5. Τόμε αριθ. πρωτ. 88267/3870/21.10.91 έγγραφο της Δ/νσης 
Αισθ. Δασών Δρυμών και Θήρας του Υπ. Γεωργίας. 

6. Την 2484/3.5.91 αναφορά του Δασαρχείου Αρναίας. 

7. Την αριθ. 28917/11.10.91 βεβαίωση Δ/νσεως Γεωργίας Χαλ¬ 
κιδικής. 

8. Την αριθ. 7907/14.10.91 βεβαίωση της ΔΟΥ Αρναίας. 

9. Την αριθ. 59042/1.11.91 απόφαση Νομάρχη Χαλκιδικής. 

10. Το αριθ. 1308/4.11.91 έγγραφο της κοινότητας Στρατονίκης 
προς την Νομαρχία Χαλκιδικής. 

11. Το αριθ. ΙΧ/4/93194/4695/16.12.91 Υπηρ. Σημείωμα της 
Δ/νσεως Αισθ. Δρυμών και Θήρας με το οποίο αποδέχεται ως έχει το 
συνταγέν υπό του Δασολόγου Βασ. Μπαλάσκα ερωτηματολόγιο που 
επέχει θέση μελέτης επιπτώσεων και μέτρων προστασίας του Περιβάλ¬ 
λοντος για την έκταση που πρόκειται να δημιουργηθεί κατασκή¬ 
νωση. 

12. Το αριθ. 89/23.1.92 έγγραφο του Δήμου Αρναίας με το οποίο 


διαβιβάζεται ερωτηματολόγιο συμπληρωμένο από την Αρχιτέκτονα 
Μηχανικό Β. Μεταλληνού που συμπληρώθηκε στα πλαίσια της 
69269/5387/24.10.90 Κοινής Υπ. Αποφάσεως, αποφασίζουμε: 

1. Παραχωρούμε προς τον Δήμο Αρναίας, κατά χρήση και για όσο 
χρονικό διάστημα αναπτύσσεται η συγκεκριμένη κατασκηνωτική δρα¬ 
στηριότητα εκ μέρους του Δήμου αυτού δημόσια δασική έκταση εμβα- 
δού 10 στρεμμάτων στην Δασική θέση «Βασιλίτσι» περιοχής Κοινότητας 
Στρατονίκης Χαλκιδικής η οποία εμφανίζεται στο υπό κλίμακα 
1:1.000 τοπογραφικό διάγραμμα του Πολιτικού Μηχανικού Χρήστου 
Σερδάρη που συνοδεύει την απόφαση. Η έκταση αυτή που φέρει δασική 
βλάστηση από μεμονωμένα άτομα πλατάνου και αριάς ανήκει στην πα¬ 
ράγραφο 2 του άρθρου 3 του Ν. 998/79 και στις κατηγορίες ιδ και 2β 
του άρθρου 4 του ίδιου Νόμου. 

2. Η παραχώρηση γίνεται με αποκλειστικό σκοπό την δημιουργία 
παιδικών κατασκηνώσεων υπό τους όρους που λεπτομερώς περιγράφο- 
νται στην έκθεση επιπτώσεων και μέτρων προστασίας του περιβάλλο¬ 
ντος που συνέταξε ο δασολόγος Βασ. Μπαλάσκας κατ’ εντολή του Τμή¬ 
ματος Δασ. Περιβάλλοντος - Εθν. Δρυμών και Δασ. Αναψυχής του Υπ. 
Γεωργίας η οποία συνοδεύει την απόφαση. ' 

3. Οι εκτάσεις που θα καταλάβουν τα μόνιμα κτίσματα και οι ανα¬ 
γκαίες εγκαταστάσεις για την λειτουργία της κατασκηνώσεως δεν θα 
υπερβαίνουν σε εμβαδόν, σε καμμία περίπτωση το 15% της όλης εκτά¬ 
σεως δηλαδή το 1,5 στρέμμα. 

4. Χορηγούμε άδεια ιδρύσεως της εξοχής και άδεια λειτουργίας της 
υπό όρους και τις προϋποθέσεις που έχουν τεθεί την αρ.οικ.1277/- 
8.3.89 απόφαση του Υπουργείου Υγείας, Πρόνοιας και Κοιν. Ασφαλί¬ 
σεων. Πριν από την υπογραφή του οριστικού πρωτοκόλλου παραδόσεως 
και παραλαβής της εκτάσεως που θα γίνει από το αρμόδιο Δασαρχείο 
Αρναίας προς τον Δήμο Αρναίας η Νομαρχιακή Υπηρεσία του Υπ. 
Υγείας, Πρόνοιας και Κοινών. Ασφαλίσεων θα πρέπει να βεβαιώσει την 
τήρηση των προϋποθέσεων της προαναφερθείσης αποφάσεως. 

Η παραβίαση των όρων αυτών και των λοιπών όρων της παραχωρή- 
σεως συνιστά λόγο ανακλήσεως της αποφάσεως. Στην περίπτωση αυτή, 
όλες οι εγκαταστάσεις που θα έχουν ήδη κατασκευασθεί θα παραμένουν 
στην κυριότητα του Υπ. Γεωργίας. 

5. Η παραχώρηση και άδεια εγκατάστασης και λειτουργίας της παι¬ 
δικής εξοχής εντός της παραχωρούμενης δασικής εκτάσεως δεν συνε¬ 
πάγεται μεταβολή του δασικού χαρακτήρα της εκτάσεως. 

6. Στο Δασ. Αρναίας και την Νομαρχιακή Υπηρεσία του Υπ. Υγείας, 
Πρόνοιας και Κοινωνικών Ασφαλίσεων της Νομ. Χαλκιδικής ανατίθε¬ 
ται ο έλεγχος της τήρησης των όρων της αποφάσεως αυτής καθώς και 
κάθε άλλης συναφούς αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιουνίου 1992 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ 

ΓΕΩΡΓΙΑΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΩΤ. ΧΑΤΖΗΓΑΚΗΣ ΓΕΩΡΓ. ΣΟΥΡΛΑΣ 

-♦"- 

Αριθ. Α6Β/4339 (8) 

Υπαγωγή ουσίας στις διατάξεις για τα ναρκωτικά. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ 
ΔΙΚΑΙΟΣΥΝΗΣ 

Έχοντας υπόψη: 

- 1. Τις διατάξεις του άρθρου 4 παρ. 2 του Ν. 1729/87 «καταπολέ¬ 
μηση της διάδοσης των ναρκωτικών, προστασία των νέων και άλλες 
διατάξεις». 

2. Τη γνωμοδότηση της Επιτροπής Ναρκωτικών αριθ. 2/13.5.92, 
αποφασίζουμε: 

Κατατάσσουμε στον πίνακα Δ του άρθρου 4 παρ. 3 και την εξής ου¬ 
σία: 

ΠΡΟΞΙΒΑΡΒΑΛΗ 

5 - (2 - υδροξυπροπυλο) - 5 - (2 - προπενυλο) 2, 4, 6 (1Η, 3Η, 
5Η) - πυριμιδινοτριόνη. 

5 - αλλυλο - 5 - (2 - υδροξυπροπυλο) βαρβιτουρικό οξύ. 

ΡΚΟΧΙΒΑΚΒΑί 

5 - (2 - ΗΥϋΚΟΧΥΡΚΟΡΥΕ) - 5 - (2 - ΡΚΟΡΕΝΥΕ) - 2,4,6 
(1 Η, 3Η, 5Η) - ΡΥΚΙΜΙϋΙΝΕΤΚΙΟΝΕ. 

5 - ΑΕΕΥί - 5 - (2 - ΗΥϋΚΟΧΥΡΚΟΡΥΕ) ΒΑΚΒΙΤΙΙΚΙΟ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ααϋ. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 13 Ιουλίου 1992 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΣΟΥΡΛΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

• - ♦- 

Αριθ. 434/950 (9) 

Υπαγωγή στην ασφάλιση του ΤΥΔΚΥ των τακτικών υπαλλήλων του 
Ταμείου, μετά την συνταξιοδότησή τους από το ΙΚΑ. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του εδαφ. β της παρ. 3 του άρθρου 2 του Ν. 1422/ 
1984 (ΦΕΚ Α' 27), όπως τροποποιήθηκε με τις διατάξεις της παρ. 9 
του άρθρου 21 του Ν. 1976/1991 (ΦΕΚ Α’ 184). 

2. Τις διατάξεις των άρθρων 23 (παρ. 1) 24 (παρ. 1 και 3 περιπτ. γ) 
και 27 (παρ. 1 περιπτ. δ') του Ν. 1558/1985 (ΦΕΚ Α' 137). 

3. Τις διατάξεις της αριθ. Υ1540/18.9.1991 κοινής απόφασης του 
Πρωθυπουργού και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοιν. Ασφαλίσεων Δημήτριο Σιούφα». 

4. Την αριθ. 503/24.6.1992 απόφαση του Δ.Σ. του ΤΥΔΚΥ, απο¬ 
φασίζουμε: 

Την υπαγωγή στην ασφάλιση του Ταμείου Υγείας, Δημοτικών και 
Κοινοτικών Υπαλλήλων, (ΤΥΔΚΥ) και των τακτικών υπαλλήλων του 
Ταμείου, που αυνταξιοδοτούνται, ή συνταξιοδοτήθηκαν, από το ΙΚΑ κα¬ 
θώς και των μελών" της οικογένειας αυτών. 

Με την υπαγωγή των παραπάνω προσώπων στην ασφάλιση του 
ΤΥΔΚΥ, διακόπτεται υποχρεωτικά η ασφάλισή τους, από τον Κλάδο 
Ασφαλίσεως Ασθένειας του ΙΚΑ. ’ 

Το ΙΚΑ υποχρεούται να παρακρατεί,· κατά μήνα από το ποσό της συ- 
ντάξεώς τους την αναλογούσα εισφορά για περίθαλψη και να αποδίδει 
αυτή στο ΤΥΔΚΥ. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 16 Ιουλίου 1992 

Ο ΥΦΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. Γ6β/662 (10) 

Χορήγηση άδειας ασκήσεως επαγγέλματος Κοινωνικού Λειτουργού 
στον Μπέλλο Κωνσταντίνο του Βασιλείου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6β/622/24.7.1992 έχει χορηγηθεί στον Μπέλλο Κων¬ 
σταντίνο του Βασιλείου άδεια ασκήσεως επαγγέλματος Κοινωνικού Λει¬ 
τουργού. , 

Αθήνα, 24 Ιουλίου 1992 

Με εντολή Υπουργού 
Ο Διευθύντρια κ.α.α. 

Π. ΜΑΝΩΛΕΔΑΚΗ 

■ - -4 - 

Αριθ. ΦΓ10/4/9417 (11) 

Αύξηση του ποσού της ποινής που προβλέπεται από τη διάταξη του άρ¬ 
θρου 26 παρ. 2 του Π.Δ. 774/80. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις των άρθρων 26 παρ." 2 του Π.Δ/τος 774 του 1980 
και 24 παρ. 3 εδ. ε' του Νόμου 1558 του 1985. 

β) τα πρακτικά της 14ης Γ ενικής Συνεδριάσεως της Ολομέλειας του 
Ελεγκτικού Συνεδρίου της 20ης Μαΐου 1992, αποφασίζουμε: 

Αυξάνουμε το ποσό της υπό της διατάξεως του άρθρου 26 παρ. 2 του 


Π.Δ/τος 774 του 1980 προβλεπομένης ποινής σε δραχμές τριακόσιες 
χιλιάδες (300.000). 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 20 Μαΐου 1992 

Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

- ♦- 

Αριθ. Ε5/5285 (12) 

Πρακτική άσκηση σπουδαστών Τ.Ε.Ι. στο Ι.Κ.Α. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1 εδ. δ. τουΝ. 1351/83 (ΦΕΚ 
56/28.4.83/τ. Α') «Εισαγωγή σπουδαστών στην Τριτοβάθμια Εκπαί¬ 
δευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/29.3.85/τ. Α') 
«Άσκηση στο επάγγελμα των σπουδαστών Τ.Ε.Ι.». 

3. Την Ε5/1258/86 (ΦΕΚ 13?/27.3.86/τ. Β' και ΦΕΚ 456/ 
17.7.86/τ. Β') κοινή Υπουργική απόφαση «Ορισμός αποζημίωσης 
ασκούμενων στο επάγγελμα σπουδαστών της Τριτοβάθμιας Τεχνικής 
και Επαγγελματικής Εκπαίδευσης». 

4. Την Ε5/1303/86 (ΦΕΚ 168/16.4.86/τ. Β') κοινή απόφαση 
των Υπουργών Εθνικής Παιδείας και Θρησκευμάτων και Υγείας, Πρό¬ 
νοιας και Κοινωνικών Ασφαλίσεων «Ασφάλιση σπουδαστών Τ.Ε.Ι. κατά 
τη διάρκεια της πρακτικής άσκησης». 

5. Την ανάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου να 
αποκτήσουν την απαιτούμενη επαγγελματική εμπειρία. 

6. Την κοινή απόφαση Ε5/7457/17.10.86 των Υπουργών Εθνι¬ 
κής Παιδείας και Θρησκευμάτων και Υγείας, Πρόνοιας και Κοινωνι¬ 
κών Ασφαλίσεων. 

7. Την μέχρι σήμερα συνεργασία μας με το Ι.Κ.Α. 

8. Την κοινή απόφαση Υ 1540/18.9.91 (ΦΕΚ 754/Β/19.9.91) 
του Πρωθυπουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυπουργό Υγείας, 
Πρόνοιας και Κοινωνικών Ασφαλίσεων, Δημήτριο Σιούφα», αποφασί¬ 
ζουμε: 

1. Συμπληρώνουμε την κοινή απόφαση Ε5/7457/86 ως εξής: 

Καθορίζουμε δύο (2) θέσεις πρακτικής άσκησης σπουδαστών Τ.Ε.Ι., 

Τμήματος Εργοθεραπείας, για να ασκούνται,στα Κέντρα Παιδοψυχικής 
Υγιεινής του Ι.Κ.Α. Αθήνας και Θεσσαλονίκης (1 σπουδαστής ανά Κέ¬ 
ντρο). 

2. Η πρακτική άσκηση των σπουδαστών Τ.Ε.Ι. πραγματοποιείται 
ανά εξάμηνο κάθε ακαδημαϊκού χρόνου, αρχίζοντας από 
1.10.1992. 

3. Οι αποζημιώσεις και ασφαλιστικές εισφορές των ασκούμενων 
σπουδαστών Τ.Ε.Ι., βαρύνουν τον προϋπολογισμό του Ι.Κ.Α. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 24 Ιουλίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΣΙΟΥΦΑΣ ΓΕΩΡΓΙΟΣ ΣΟΥΦΛΙΑΣ 

- ♦- 

Αριθ. ΥΠΠΟ/ΚΑΤΕΧΝ/Α/17512 (13) 

Χορήγηση άδειας ίδρυσης και λειτουργίας Μουσικής Σχολής στη Φανή 

Μπαλάφα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «Περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 

11.11.57 Β.Δ. «Περί κυρώσεως του εσωτερικού Κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ 33990/31.8.87 «Προϋποθέ¬ 
σεις λειτουργίας Τμήματος Κρουστών, ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β/87), ΤΠΠΟ/ΓΝΟΣ/33991/23.10.87 «Προϋποθέσεις 
λειτουργίας Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφής» με εντολή 
Υπουργού στους Γεν. Γραμματείς, Γεν. Δ/ντές και Προϊσταμένους των 
Δ/νσεων Τμημάτων και Γραφείων της Κ.Υ. του ΥΠ.ΠΟ. (ΦΕΚ Β 
987/28.11.91). 

9. Το από 6.7.1992 πρακτικό αυτοψίας της Διεύθυνσης Εσωτερι¬ 
κών-της Νομαρχίας Εύβοιας. 

10. Την από 6.4.1992 αίτηση της Φανής Μπαλάφα με τα συνημ¬ 
μένα δικαιολογητικά, αποφασίζουμε: 

1. Χορηγούμε στη Φανή Μπαλάφα άδεια ίδρυσης και λειτουργίας 
Μουσικής Σχολής που θα στεγαστεί στο κτίριο της οδού Βασ. Κωνστα¬ 
ντίνου στην Αμάρυνθο Εύβοιας και θα έχει την επωνυμία Αμαρύνθιος 
Μουσική Σχολή. 

2. Η Μουσική Σχολή θα λειτουργήσει τα τμήματα 1) Πληκτών 2) 
Κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των δέκα πέντε (15) σπουδαστών. 

4. Η άδεια ισχύει από το σχολικό έτος 1992 - 1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

, Αθήνα, 21 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

—-♦- 

Αριθ. 16565 (14) 

Τροποποίηση 4974/24438/91/25.2.92 απόφασης του Νομάρχη 

Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Την αριθ. 4974/24438/91/25.2.92 απόφασή μας που δημο¬ 
σιεύτηκε στο ΦΕΚ 174/16.3.92 Τεύχος Β' και αφορά τη σύσταση στο 
Δήμο Αθηναίων Ιδιου Νομικού Προσώπου με την επωνυμία «137 Σχο¬ 
λική Επιτροπή». 

2. Το γεγονός ότι στη δύναμη της ανωτέρω σχολικής επιτροπής, πε- 
ριελήφθηκε το 22 Γυμνάσιο αντί του σωστού 22 Δημοτικό, αποφασί¬ 
ζουμε: 

Τροποποιούμε το πρώτο εδάφιο της παρ. 1 της αριθ. 4974/24438/ 
91/25.7.92 απόφασή μας ως εξής: 

1. Συνιστούμε στο Δήμο Αθηναίων του Νομού Αττικής Ίδιο Νομικό 
Πρόσωπο με την επωνυμία «137 Σχολική Επιτροπή 8ου Λυκ. - 8ου 
Γυμν. - 32ου Γυμν. - 22ου Δημοτικού Σχολείου - 7ου (Ει. Δημ. - 1ου 
εσπ. Γυμν. - 1ου εσπ. Λυκ.». 

Κατά τα λοιπά ισχύει ως έχει η αριθ. 4974-24438/91 απόφασή 
μας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 1992 

Ο Νομάρχης κ.α.α. 

Ο Διευθυντής 
ΣΩΤ. ΝΙΚΟΛΑΟΥ 


Αριθ. 18911 (15) 

Τροποποίηση 4731/92 απόφασης του Νομάρχη Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Την αριθ. 4731/92 απόφασή μας που δημοσιεύτηκε στο ΦΕΚ 
191/20.3.92 Τεύχος Β’ και αφορά τη σύσταση στο Δήμο Αθηναίων 
ίδιου Νομικού Προσώπου με την επωνυμία «20η Σχολική Επιτροπή». 

2. Το γεγονός ότι στη δύναμη της ανωτέρω σχολικής επιτροπής, πε- 
ριελήφθηκε το 58ο Δημοτικό Σχολείο αντί του σωστού 58ο Νηπιαγω¬ 
γείο, αποφασίζουμε: 

Τροποποιούμε το πρώτο εδάφιο της παρ. 1 της αριθ. 4731/92 από¬ 
φασή μας ως εξής: 

1. Συνιστούμε στο Δήμο Αθηναίων του Νομού Αττικής Ίδιο Νομικό 
Πρόσωπο με την επωνυμία «20η Σχολική Επιτροπή 14ου Νηπ. - 14ου 
Δημ. - 116ου Δημ. - 58ου Νηπιαγωγείου». 

Κατά τα λοιπά ισχύει ως έχει η ανωτέρω απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Ιουλίου 1992 

Ο Νομάρχης κ.α.α. 

Ο Διευθυντής 
ΣΩΤ. ΝΙΚΟΛΑΟΥ 

' -♦- 

Αριθ. 8524 · (16) 

Ψήφιση Ο.Ε.Υ. Κοινότητας Αγριοβοτάνου Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 12 του Ν'. 1188/81 και τις όμοιες του 
Ν. 1586/86 για βαθμολόγηση διάρθρωση των θέσεων του Δημοσίου, 
Νομικών Προσώπων Δημοσίου Δικαίου και των Ο.Τ.Α. 

2. Την αριθ. 6/92 απόφαση του Κ.Σ. Αγριοβοτάνου με την οποία : 
ψηφίζεται νέος οργανισμός Εσωτερικής Υπηρεσίας. 

3. Την αριθ. 3/92 σύμφωνη γνώμη και απόφαση του Υπηρεσιακού 

Συμβουλίου του άρθρου 5 του Ν. 1188/81 που διατυπώθηκε στο αριθ. 
7/92 πρακτικό. . 

4. Ολόκληρο το σχετικό φάκελλο, αποφασίζουμε: 

Εγκρίνουμε την αριθ. 6/92 απόφαση του Κ.Σ. Αγ'ριοβότάνου, περί 
ψηφίσεως Ο.Ε.Υ. της Κοινότητας, ο οποίος έχει ως ακολούθως ως προς 
την οργανική σύνθεση και διαβάθμιση του μονίμου προσωπικού αυτής: 
ΓΡΑΜΜΑΤΕΙΑ 
Διοικητική Υπηρεσία 
Κατηγορία ΔΕ 

Μία θέση Γραμματέα Κλάδου ΔΕΙ Διοικητικού με βαθμούς Γ - Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 14 Ιουλίου 1992 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

--♦-— ' 

Αριθ. 3259 (17) 

Διόρθωση των 28141/16.9.68 και 19573/28.6.68 αποφάσεων της 
Νομάρχου Ημαθίας. 

Η ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις των: 

α) Ν. 3200/55 «περί διοικητικής αποκεντρώσεως» όπως τροποποι¬ 
ήθηκαν και συμπληρώθηκαν αργότερα. 

2. Τις γενικές περί διορθώσεως διοικητικών πράξεων διατάξεις και 

α ρχ έ ?· ... 

3. Τα κτηματολογικά στοιχεία της ΣΔ συν/σμού Αλεξανδρείας έτους 
1967 - 1968 από τα οποία προκύπτει ότι το υπ’αριθ. 1156 οικόπ. με 
1096 τ.μ. είναι διαθέσιμο του Δημοσίου, ενώ το 1165 με 0,638 τ.μ. 
κατέχεται από τον Αλεξόπουλο Χρήστο του Αλεξίου. 

4. Τις υπ’ αριθ. 19573/23.6.68 και 28141/16.9.68 νομαρχιακές 
αποφάσεις με τις οποίες μεταβιβάστηκαν κατά κυριότητα στο Δήμο 
Αλεξανδρείας τα διαθέσιμα οικόπεδα του ομώνυμου συνοικισμού τής 
παραπάνω διανομής και στις οποίες εκ παραδρομής γράφηκε λανθασμέ- 

νος ο αριθμός του ανωτέρω διαθεσίμου οικοπέδου 1165, ενώ ο ορθός 
είναι 1156, όπως προκύπτει και από τα αναφερόμενα κτηματολογικά 
στοιχεία. 

5. Το 648/21.2.92 έγγραφο του Δήμου Αλεξανδρείας, αποφασί¬ 
ζουμε: 

Διορθώνουμε τις υπ’ αριθ. 19573/28.6.68 και 28141/16.9.68 
αποφάσεις μας, ως προς τον αριθμό του οικοπέδου, από το λανθασμένο 
1165 στο ορθό 1156 όπως αυτό προκύπτει από τα κτηματολογικά 
στοιχεία του συν/σμού Αλεξανδρείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 3 Ιουλίου 1992 
Η Νομάρχης 

ΦΑΝΗ ΠΑΡΤΣΑΦΤΛΛΙΔΟΤ 
-♦- ■ 

Αριθ. 7950 (18) 

Διενέργεια εκουσίου αναδασμού στο Αγρόκτημα Καλλιθήρου (Τμήμα 
Αμπέλια) Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Νόμου 674/77 «περί αναδασμού της γης και 
μεγεθύνσεως των γεωργικών εκμ/σεων και άλλων τινών διατά¬ 
ξεων». 

2) Την Γ/6397/23.6.87 απόφασή μας με την οποία κηρύχθηκε 
υπό εκούσιο αναδασμό το αγρόκτημα Καλλιθήρου (Τμήμα Αμπέλια) 
Καρδίτσας. 

3) Εισήγηση της Δ/νσεως Γεωργίας της Νομαρχίας μας, αποφασί¬ 
ζουμε: 

Εγκρίνουμε να γίνει εκούσιος αναδασμός στο αγρόκτημα Καλλιθή¬ 
ρου (Τμήμα Αμπέλια) Καρδίτσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 9 Ιουλίου 1992 
Ο Νομάρχης 

' Σ. ΚΑΤΣΙΚΗΣ 

- ♦ - 

Αριθ. 11130 (19) 

Διενέργεια εκουσίου αναδασμού στο Αγρόκτημα Αγναντερού (Τμήμα 
Αμπέλια) Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Νόμου 674/77 «περί αναδασμού της γης και 
μεγεθύνσεως των γεωργικών εκμ/σεων και άλλων τινών διατά¬ 
ξεων». 

2) Την 3419/5.3.92 απόφασή μας με την οποία κηρύχθηκε υπό 
εκούσιο αναδασμό το αγρόκτημα Αγναντερού (Τμήμα Αμπέλια) Καρδί¬ 
τσας. 

3) Εισήγηση της Δ/νσεως Γεωργίας της Νομαρχίας μας, αποφασί¬ 
ζουμε: 

Εγκρίνουμε να γίνει εκούσιος αναδασμός στο αγρόκτημα Αγναντερού 
(Τμήμα Αμπέλια) Καρδίτσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 9 Ιουλίου 1992 

ι Ο Νομάρχης 
Σ. ΚΑΤΣΙΚΗΣ 

- ♦ - 

Αριθ. ΤΓ/Οικ. 7123 (20) 

Καθορισμός τόπου αποχετεύσεως αποβλήτων ελαιοτριβείου του Αφών 

Σωκράτη & Αλεξάνδρου Κρητικού στην Κοινότητα Γαστουρίου Ν. 

Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/21.2.1965 Υγ/κή Δ/ξη όπως αυτή ετροποποιή- 
θηκε με τις Γ1/17831/71 (ΦΕΚ 986/τ. Β\/71) και Γ4/1305/74 
(ΦΕΚ 801/τ. Β\/1974) ομοίας. 

2. Την από 11.6.92 γνωμοδότηση της Επιτροπής η οποία συστή- 


θηκε με την ΥΓ/4385/2.5.92 απόφαση του Νομάρχη Κέρκυρας. 

3. Την από 11.5.92 αίτηση του Αφών Σωκράτη & Αλεξάνδρου Κρη¬ 
τικού, αποφασίζουμε: 

1. Επιτρέπουμε την αποχέτευση των αποβλήτων του ελαιουργείου 
του Αφών Σωκράτη & Αλεξάνδρου Κρητικού στο χείμαρρο «ΚΑΤΣΙΝΑ 
- ΛΙΝΟΥ» υπό τον όρο ότι: 

α. Τα απόβλητα του ελαιουργείου θα καθιζάνουν τουλάχιστον 24 
ώρες σε σηπτικό βόθρο. 

β. Ο χείμαρος να συντηρείται με φροντίδα και δαπάνη του ιδιοκτήτου 
του ελαιοτριβείου ώστε να μην δημιουργείται ανθυγιεινή κατάσταση. 

γ. Τα απόβλητα να οδηγούνται με υπόγειο αγωγό από του βόθρου 
μέχρι του χειμάρρου και σε σημείο που θα απέχει πλέον των 150 μ. από 
της τελευταίας εν συνεχεία οικίας του οικισμού. 

δ. Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται, 
όπως προβούν στον καθορισμό της οριστικής θέσεως των αποχ/κών 
αγωγών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 16 Ιουλίου 1992 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

-♦- 

Αριθ. Ε.6887 (21) 

Χορήγηση άδειας Μεταλλευτικών Ερευνών στο Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

Με την Ε.6887/10.7.92 απόφαση του Νομάρχη Κοζάνης που εκ- 
δόθηκε μετά την από 25.1.1991 αίτηση της Ανωνύμου Εταιρείας με 
την επωνυμία ΓΕΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ 
Α.Ε. «ΛΑΡΚΟ» που εδρεύει στην Αθήνα (Λεωφόρος Αμαλίας 20) χορη¬ 
γείται στην ανωτέρω Εταιρεία άδεια μεταλλευτικών ερευνών, διάρκειας 
τριών (3) ετών για χώρο συνολικής έκτασης 3.613,930 στρεμμάτων 
που βρίσκεται στην περιοχή της Κοινότητας Παλαιοκάστρου του Νομού 


Κοζάνης που έχει τα εξής όρια: 

1. Από ΤΣΑ με αζ/κές συντ/νες X = 11243 και Ψ = -5410 στο 

2. ΤΣΒ με αζ/κές συντ/νες X = 10952 και Ψ = -6800 στο 

3. ΤΣΓ με αζ/κές συντ/νες X = 12634 και Ψ = -8390 

4. ΤΣΔ με αζ/κές συντ/νες X = 11000 και Ψ = -8800 στο 

5. ΤΣΕ με αζ/κές συντ/νες X = 10200 και Ψ = -7600 στο 

6. ΤΣΖ με αζ/κές συντ/νες X = 10000 και Ψ = -6500 

και από εκεί στο αρχικό σημείο ΤΣΑ. 

Οι αζ/κές συντ/νες αναφέρονται στο Κέντρο του Φ Ε X «ΓΡΕΒΕ- 
ΝΩΝ» κλ. 1:100.000 Λ=40° 15’ και Μ=-1° 45\ 


Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 10 Ιουλίου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

Αριθ. 1524 (22) 

Τροποποίηση των περιφερειών δικαιοδοσίας των Δασοφυλακείων Υπά¬ 
της και Σπερχειάδος. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

Ια Τις διατάξεις: 

αΐ. Του άρθρου 25 του Π. Δ/τος 1213/81 «Περί αναδιοργάνωσης 
των Δασικών Υπηρεσιών του Υπουργείου Γεωργίας». 

α2. Του άρθρου 1 παρ. κβΐ του Π. Δ/τος 332/83 «Περί μεταβίβα¬ 
σης αρμοδιοτήτων του Υπουργού Γεωργίας και Προϊσταμένων Διανο- 
μαρχιακών Υπηρεσιών Υπουργείου Γεωργίας και Νομάρχες. 

β. Την αριθ. 282397/22.8.82 απόφαση του Υπουργείου Γεωργίας 
«Περί καθορισμού των περιοχών δικαιοδοσίας των Δασαρχείων, Δασο¬ 
νομείων και Δασοφυλακείων». 

γ. Την αριθ. 4114/9.12.83 απόφασή μας «Περί καθορισμού της πε¬ 
ριφέρειας δικαιοδοσίας του Δασοφυλακείου Υπάτης». 

δ. Την αριθ. 2381/16.6.92 διαταγή μας προς τη Διεύθυνση Δασών 
για θετική πρόταση υπαγωγής Δήμων και Κοινοτήτων στη δικαιοδοσία 
του Δασαρχείου Σπερχειάδος από τη δικαιοδοσία του Δασαρχείου Λα¬ 
μίας (Σχετική και η συνημμένη από 16.6.92 πρότασή μας), αποφασί- 

ζουμε: 

1. Ανακαλούμε την πιο πάνω (γ) σχετική απόφασή μας και καθορί¬ 
ζουμε τις περιφέρειες του Δασοφυλακείου Υπάτης (Υπάγεται στο Δα¬ 
σαρχείο Λαμίας) και του Δασοφυλακείου Σπερχειάδος (Υπάγεται στο 
Δασαρχείο Σπερχειάδος) ως εξής: 

α. Δασοφυλάκειο Υπάτης 

Οι περιφέρειες του Δήμου Υπάτης και των Κοινοτήτων: Αργυροχω¬ 
ρίου, Λουτρών Υπάτης, Λυχνού, Καστανιάς και Νεοχωρίου Υπάτης. 

β. Δασοφυλάκειο Σπερχειάδος 

Οι περιφέρειες του Δήμου Σπερχειάδος και των Κοινοτήτων Μεσοπο¬ 
ταμίας, Καλλιθέας, Αγίου Σώστη, Διλόφου, Κλωνιού, Λαδικοϋς, Ροδω¬ 
νιάς, Βασιλικών, Συκάς, Μεσοχωριού Υπάτης, Περιστεριού και Πύργου 
Υπάτης. 

2. Κατά τα λοιπά ισχύει η πιο πάνω (β) σχετική απόφαση του Υπουρ¬ 
γείου Γεωργίας. 

3. Η ισχύς της απόασης αυτής αρχίζει από 1.1.1993. 


Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 17 Ιουλίου 1992 

Ο Νομάρχης 
ΓΕΩΡΓ. ΚΑΛΑΝΤΖΗΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

(23) 

Στην Β3/2340/18.5.1992 Υπουργική Απόφαση που δημοσιεύ¬ 
τηκε στο ΦΕΚ 375/Β/9.6.1992 διορθώνεται ως προς το μέρος του βι¬ 
βλίου (σελ. 3540, α/α 74) από το λανθασμένο τ. I στο σωστό τόμος II. 

(Από το Εθνικό Τυπογραφείο) 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

— 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΡ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52*48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52,25.761 


Αποοτολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης οτο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός αριθ. κατάθεσης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 

















